text:
Exploracion ta costa minimalmente 50 miyon dollar
ORANJESTAD, Aruba: Dialuna Minister di Turismo, Transporte, Energia y Ambiente, Ing. Mike de Meza hunto cu partnernan di Armando Curet, director di Compania Arubano di Petroleo (CAP), Jorge estavanes, Country manager Repsol, Amalia Rivera, Caribbean Basis Exploration Repsol y Alvin Koolman, Presidente di Hunta di Directiva di CAP tabata contento di anuncia cu na 2018 lo cuminsa bora pa asina cuminsa explora den awanan teritorial di Aruba. Lo haci perforacion, pero no ta descarta cu lo bora mas. Pa cu awo tin 4 luga di interes cu ta Bon Bini, Lagadishi, Dushi y Kinikini.
Desde 2009 a cuminsa investiga si den awa teritorial di Aruba lo por tin reservanan mineral. A haci un estudio completo riba esaki unda cu expertonan di diferente pais a desaroya cu tin hopi experiencia den e sector aki, a sinta cu gobierno unda cu a duna splicacion amplio con esaki lo bay. Gobierno a subi mercado internacional y a topa cu yen compania interesa, pero despues di evaluacionnan haci a sali cu Repsol tabata esun mas atractivo pe proyecto aki. A firma un “product sharing agreement” cu Repsol, cual ta un contract cu ta incapara tur actividad, tur regla, tur calculacion, tur formula, tur proteccion den medio ambiente. Tur esaki a bay Parlamento unda a cambia e ley cu tabata existente caba, pero e ley tabata uno bieu. A percura pa update esaki cu tur e cambionan cu a tuma luga durante e añanan, desaroyonan nobo. Despues cu tur ley a keda cambia, a firma e contract y den reunion publico a presenta esaki den Parlamento. Prome cu a dal e paso aki tabatin yen presentacion den Parlamento.
Na momento cu esaki a keda aproba, e trabounan a cuminsa unda a haci un investigacion di 2D. Na 2013 a haci un investigacion sismografico 2D di 13450 kilometer cuadra, mientras cu na 2014 a cuminsa procesa datonan for di e investigacion 2D. Aki tabata mustra yen interes pa bay na e parti panort di Aruba, unda cu a haci un investigacion di 3D. A haci un investigacion sismografico pa mira kico ta e indicacionnan cu tin den e area specifico aki. A tuma muestra di e suela, unda a analisa esakinan pa cierto tipo di material cu a yuda na analisa e diferente areanan.
A haci uzo di heath flow y esaki tabatin di haber cu e diferente temperatura cu tin den subsuela cu ta yuda tambe, e mandatario a duna di conoce. Despues di a procesa tur e datonan y pone nan den otro, a cuminsa cu e fase di interpretacion cual despues a yega na cierto conclusion. A tuma e decision di cuminsa bora na 2018 y esaki lo keda anuncia internacionalmente. Repsol di Spaña y Total di Francia ta dos compania cu tin hopi experticio riba e tereno aki y hopi specialisa conhuntamente cu CAP y Gobierno a yega na e conclusion cu lo sigui pe siguiente fase cu ta e perforacion den subsuela di awanan rond Aruba.
E contract aki a keda firma na 2012 pero tin diferente fase den dje, Minister de Meza a indica. E termino total di e contract ta te cu 2020, pero tin diferente fase cu nan mester cumpli cun’e. “Mi por bisa cu Repsol a cumpli debidamente cu cada un di e fasenan”, el a duna di conoce. Ta asina cu e trabounan ta 2 aña delanta riba e “time line”. Esaki ta mustra e interes di e companianan, pero tambe e cooperacion entre Gobierno y e companianan aki pa cu e investigacion aki. Gobierno ta sumamente contento cu a yega na e parti aki, pasobra tin hinca miyones di dollar den e proyecto aki pe companianan Repsol y
Total. Awo lo sigui cu e siguiente fase y esaki tambe ta basta costoso. Niun hende no lo haci’e si e interes of probabilidad lo ta positivo.
Den e mita di otro aña lo tuma luga e perforacion di prueba y esey lo por ta entre e lunanan di April y Juli. Gobierno ta premira e luna di Mei. Minister de Meza a remarca cu e ta hopi trabou debi cu tin hopi material mester keda prepara, contractnan cu e compania cu ta bin haci bora mester keda prepara, mester prepara henter e crew cu lo ta trahando riba e parti aki. Ta kere cu lo tin casi 200 persona pa ta riba e barconan cu lo sostene e boor toren. E ta hopi preparacion, pasobra tin pipanan cu mester manda abou y cada perforacion ta diferente y cada parti rond mundo ta diferente. Otro aña na momento cu e trabounan di bora cuminsa lo tin 1 boor toren, pero esey no lo descarta si despues lo bin mas di esakinan.


c: text/html

text:
KRALENDIJK – Djarason tabatin un aktividat, manifestashon pasivo di un organisashon, ku e lema “Black Lives Matter”. Ta trata di un organisashon ku ta boga pa derecho humano pa stòp ku rasista i deskriminashon.
Durante e aktividat ku a tuma lugá, tabatin diferente hende ku bòrchi ku mensahe. Un di esnan ku a hasi e diferensia tabata Marina Melis, kende ta atendé ku buriku na ‘Donkey Santuary’. E ta bon konosí den komunidat di Boneiru, kende ta atendé ku buriku riba e isla. Algun persona a hasi remarke i a bisa ku nan no por kere i komprondé kiko e señora ta ekspresá ku e bòrchi, ku riba dje tin skirbi: “Animal Life Matters Too”! Nan a menshoná esaki debí ku ta trata di un manifestashon pa derecho di hende i no animal.
Echo ta ku e tabata presente i a demostrá ku un bòrchi skirbi ku bida di bestia tambe ta konta i tin balor. Un mensahe kla pa esnan ku ta maltratá bestia.

robotstxt: allowed

filter: keep


text:
Kralendijk – Ku hopi asombro mi ta tuma nota den medianan deklarashonnan infundá di sr. Flanklin Domacasse den direkshon di sindikato ABVO.
Na varios okashon presidente di ABVO Boneiru sr. Robert Sances a duna di konosé ku kada trahado tin su derecho fundamental di skohe loke e haña ta bon.
Algun tempu pasá a tilda sr. Fefe Raphaela di ta kampañá na fabor di ABVO, a hala su atenshon, a pone ku a kita outu di servisio for di dje, siendo ku tur mainta sr. Franklin Domacasse ta den kabes di esnan ku si ke keda ku ABVO. Anto e si usando su truk pa kore kampañá.
Menasa ta bini berdat pero riba trahadónan ku no ke bandona ABVO mas. Ta ken ta manda yama trahadonan ku no ke bandona ABVO na Kaya Korona kaminda tin un bandera tur frañá ta bula??
Varios di e trahadonan despues di a buska informashon, a deshasí di e idea di bandoná ABVO.
Aki por mira klaramente praktikanan di Odio i vengansa ta tumando lugá. Un punto hopi remarkabel ta ku e terminonan i palabranan usá den e deklarshon di sr. Domacasse no ta su propio palabranan. Ku tur respet e konstrukshon di frasenan usá, por saka konklushon di unda e bientu ta supla.
Biniendo riba otro instansianan menshoná den Domacasse su deklarashon, tur hende por nota ku manera Stinapa, Global Contour, BonLab….a keda pará mesun kaminda sin por tin un CAO nobo.te awe.
Sr. Domacasse ta sembrando rabia i odio bou di su koleganan. A yega asina leu ku dos dia pasa un trahado a koba mama di presidente di ABVO Boneiru. Esaki naturalmente ta indika ku e lucha pa sembra rabia ku Franklin Domacasse ta hiba, ku mandato di su konseheronan frakasá. Si bo ta biba den kas di glas, NO TIRA KU PIEDRA i sigur no bai den e direkshon pa hasi e kos personal. Keda hasi bo kampaña limpi i bunita.
Tur kos ta mustra ku forsanan diabóliko ta tras di e kampaña sushi i baho ku ta hiba kontra di sindikato ABVO.
Ta ken ta esnan ku ultimamente ta saka komunikado kampañando den un forma baho?????
Un konseho mi ke manda pa tur ku tin derecho di voto den referendum pa skohe konsiente i no emoshonal ni tampoko bai tras di informashonnan ku no ta kuadra.
Domacasse ta un nomber ku bo mester karga ku honor i no pa ser usá pa hala garoshi di vengansa, sembrando odio pa otronan ku den pasado a frakasá.
ABVO ta duna sr Franklin Domacasse te ku 6or di awe tardi pa rektifika. sino ABVO lo tuma paso nan huridiko den korte den su kontra.
Robert Sances
Presidente ABVO Boneiru


text:
Kiko nos ta hasi
Nos ta ofresé diferente servisio i produkto pa yuda fasilitá komunikashon skribí i enseñansa di idioma. Esaki komo ku nos ta konsiente ku komunikashon ta un nesesidat básiko meskos ku kuminda i awa, i nos ke aportá den e proseso pa fasilitá yena e nesesidat aki.
Kurso i tayer
Kurso di idioma
Kinani Language Enrichment ta konta ku un tim di dosente profeshonal i versá den diferente idioma ku ta kla pa yuda esun di mas yòn te na esun di mas edat pa dominá un idioma mihó. Sea ta pa interes personal, hòbi òf trabou, Kinani Language Enrichment t’ei i ta ofresé kurso na e nivel i basá riba nesesidat di e kursista.
Na e momentonan akí nos ta ofresé kurso di:
– papiamentu básiko te avansá,
– hulandes básiko,
– naturalisashon, i
– alfabetisashon.
E kursonan di papiamentu i hulandes ta tantu pa e papiadó nativo ku ke drecha su uso di idioma komo e imigrante ku ke siña e idioma. E kursonan por ta tantu individual, komo den grupo, na nos lokalidat di lès òf den e kliente su ambiente. Tur nos lèsnnan i material di lès ta kumpli ku e eksigensianan di e makro general di dominio di idioma (CEFR) i ta atendé ku tur 4 abilidat básiko di idioma: papia, lesa, skirbi i skucha. Nos meta ta pa na un forma plasentero logra huntu e meta stipulá. Mas informashon/Tuma kontakto.
Lès di kòmbersashon
Pa esnan ku ya ta dominá papiamentu i/òf hulandes nos ta ofresé lès di kòmbersashon, unda e atenshon ta kompletamente riba e abilidat di papia. E partisipante lo bai pone su konosementu den práktika, traha riba fluides i uso korekto di e idioma.
Charla i Tayer
Lanta interes, profundisá i/òf reflekshoná riba aspektonan di idioma skirbí òf enseñansa di idioma ta algu ku por sosodé via di un tayer òf charla i Kinani Language Enrichment t’ei pa duna un man den esaki. Sea ta algu di un òf algun ora, algu okashonal òf kontinuo relashoná ku un tema general òf spesífiko, djis tuma kontakto ku nos pa un oferta.
Tradukshon i korekshon
Un di e trabounan ku apesar di desaroyo teknológiko no ta bai for di moda ta esun di un traduktor òf korektor. Tradusí ta fásil, pero sòru pa e konteksto kuadra ku e tradukshon i e uso di palabra ta kuadra ku e konteksto i e públiko ta eksigí muchu mas ku tradusí. Nos tin den kas traduktor ku ta dominá e idiomanan papiamentu, hulandes, ingles i spañó ku por hasi tradukshon di e dokumento ku bo mester. Den kaso ku ta trata di proyekto mas grandi manera tradukshon òf korekshon di manuskrito, transkripshon tambe nos t’ei pa duna un man. I den kaso ku nos mannan ta yen, nos lo rekomendá bo na un di nos koleganan ku nos sa ku lo hasi un bon trabou.
Produkto
Manual práktiko di papiamentu nivel A1-1
E material akí ta spesial pa esnan ku a siña òf ke siña e komponentenan básiko di e idioma pa por hiba kòmbersashon simpel tokante aspekto personal i bida di tur dia. Kumpra di bo.
Bukito pa nota potensial kliente
Spesial pa e empresario ku tin diferente kliente i ke tin tur palabrashon registrá un kaminda. Kumpra di bo.
Skreft, karchi i bukito pa nota kosnan di hasi
Pa esaki nos ta traha huntu ku Art by Sha, ku ta produsí diferente material pa uso personal òf pa hasi regalo. Diseño úniko, kolorido ku ta reflehá tantu e alegria, fortalesa, komo e naturalesa i famia kurasoleño. Kumpra di bo.
Material pa enseñansa
E dosente di papiamentu tin su mannan yen instruyendo i hasiendo su lèsnan atraktivo. Pa fasilitá su trabou nos ta ofresé tantu prueba basá riba meta núkleo i/òf final di enseñansa komo material adishonal ku por usa den lès. Pa mas informashon tuma kontakto ku nos.
Metodo
Nos kursonan ta tuma lugá personal, pero tin e opshon pa haña lès virtual òf un kombinashon di esaki. Ta sigui e e makro general di dominio di idioma (CEFR) pa kada nivel di idioma i ta duna atenshon na tur 4 abilidat básiko di idioma: papia, lesa, skirbi i skucha. Nos ta hasi uso di un material ku nos mes a krea den nos lèsnan. Material ku a prueba di ta eksitoso i ta yuda nos kursistanan pa logra nan meta na un forma plasentero.


text:
Minister Dangui Oduber: Feliz dia Internacional di enfermeria
ORANJESTAD – Dia 12 di mei ta dia internacional di enfermeria. E dia aki ta cuadra cu e fecha di aniversario di e fundado di enfermeria moderno, Florence Nightingale. E tema di e aña aki ta “Nursing the World to Health” pues Hibando e Mundo na Salud.
Minister di Salud Publico sr. Dangui Oduber ta expresa su aprecio pa tur cu ta traha den enfermeria. Nan labor ta bisto entre otro den Hospital, Imsan, DVG, centronan di cuido di nos grandinan, ambulance, dokternan di cas, cu specialistanan, Wit Gele Kruis y laboratorionan. Awe ta un dia pa reflexiona y bisa danki na tur e enfermero/a nan trahando na Aruba y rond di mundo. Nos enfermero/a nan no tabata tin ne facil durante e pandemia poniendo hopi biaha nan propio bida na peliger.
Minister Oduber lo sigui percura pa tin suficiente profesionalnan disponibel den e function importante aki na tur momento. Ta importante tambe pa semper percura pa nos enfermero/a nan ta traha den un ambiente di trabou sigur. Tambe lo sigui bin cu e estudionan di enfermeria riba nivel di HBO aki na Aruba mes y di e manera aki sigui inverti den nos profesionalnan. Minister Oduber su vision ta pa sigui mehora e calidad di cuido aki na Aruba aun mas.
Minister Oduber ta manda palabranan di pabien na tur nos enfermero/a nan y yama nan danki pa dedica nan bida na yuda otronan y tambe danki pa comparti nan compasion, expertisio y confiansa. Nos enfermero/a nan ta e weso di lomba den Salud Publico.
Un gradicimiento di curason pa tur boso excelente trabounan cu boso ta haci pa nos comunidad. Un trabou noble cu boso ta haci cu curason grandi.
Como Minister di Salud Publico nos tin gran aprecio pa boso profesion. Nos kier gradici esnan na HOH, ImSan, HAVA, ASHA, VAA,VPLA, WGK, Saba, Respaldo, SPA y FMAA.


text:
Nos Pais ta pasando den un temporada krítiko i difísil. Un temporada den kual nos tur komo siudadano tin ku duna di nos banda pa asina huntu kombatí e asina yamá Covid19. Komo konsumidó, Covid19 di un òf otro manera a fòrsa nos pa ta aun mas alerta, responsabel i konsiente. Prinsipalmente ora ta trata di hasi kompra.
P’esei departamentu di inspekshon di Ministerio di Desaroyo Ekonómiko (MEO), konhuntamente ku Fundashon pa Konsumidó ta fasilitá un lista di preis di produkto no regulá. E meta di e lista di preis aki ta pa informá nos konsumidónan di e preisnan aktual na diferente supermerkado. Ku e lista aki e konsumidó por evaluá i hasi su eskoho basá riba su kapasidat finansiero.
Un kantidat di 15 establesimentu a keda bishitá den e luna aki, den kual a anotá preis di 202 produkto no regulá. Den e kategoria di Produktonan No regulá ta aki entre otro karni i produktonan di karni na bleki, suku, kòfi, piska, sòpi, fruta i berdura na bleki, berduranan ‘deepvries’ i tambe produktonan manera mayonaise, jam, pindakaas, choco pasta etc. E supermarket i minimarketnan kaminda e komparashon di preis a tuma lugá ta: supermarket 2000, Arco Iris, Bon Bini supermarket, Boulevard Market Place, Centrum Mahaai i Piscadera, Esperamos supermarket, Dande, Mangusa Rio Canario i Hypermarket, Vreugdenhil, Minimarket LZF, Luna Park, New Plaza/ De Ruyterkade i Zhifeng.
Di e 202 produktonan ku a keda anotá, Bon Bini supermarket tin mas produkto na mihó preis
Segun resultadonan di e komparashon di preis, Bon Bini supermarket a resultá di ta e supermerkado ku mas produkto na un mihó preis. Di e 202 produktonan ku a keda selektá, Bon Bini supermarket ta tin un kantidat di 50 produkto mas ekonómiko kompará ku otro supermerkadonan. Algun supermerkado ku tambe a resultá di tin un kantidat di produkto na un preis mas kumbiniente ta Centrum Mahaai, Mangusa Rio i Hypermarket. Tur tres ta tin un kantidat di 43 produkto na un preis mas ekonómiko.
Mangusa Hypermarket, esun mihó surtí
Resultadonan di e komparashon di preis ta indiká ku Mangusa Hypermarket ta e supermerkado mihó surti. Di e 202 produktonan ku a keda anotá, Mangusa Hypermarket ta tin un kantidat di 150 produkto den rèki. Supermerkadonan ku tambe ta bon surtii ta Mangusa Rio ku 143 produkto, Esperamos supermarket ku 136 produkto i Centrum Mahaai ku 132 produkto.
Minimarket New Plaza/DE Ruyterkade, e establesimentu di mas karu.
Di e 202 produktonan ku a keda selektá, Minimarket New Plaze/De Ruyterkade ta tin un kantidat di 48 produkto na un preis mas haltu kompará ku otro supermerkadonan.
Diferensia grandi di preis
Fundashon pa Konsumidó a konstatá un diferensia di preis grandi entre algun sorto di karni na e supermerkadonan ariba menshoná. Un kilo di ‘beefsteak’ por ehèmpel ta kosta na Centrum Piscadera fl. 13.95 i na Arco Iris esaki ta kosta fl. 24.95, kual ta un diferensia di fl. 11.- Un otro ehèmpel di karni ku tin un diferensia di preis grandi na supermerkadonan ta kabritu di eis. Esaki ta kosta fl. 9.95 na Mangusa Rio, Mangusa Hyper i Bon Bini. Na Zhifeng e ta kosta fl. 18.50, kual ta un diferensia di fl. 8.55.
Fundashon pa Konsumidó ta hasi un petishon na tur konsumidó pa konsultá e lista di komparashon di preis i asina evaluá unda ta kumbiní bo hasi kompra den e temporada aki. Realisá ku awor mas ku nunka mester tene kuenta ku e pòtmòni i kumpra loke di bèrdat ta nesesario.
Pa petishon di e lista di komparashon di preis aki por tuma kontakto ku Fundashon pa Konsumidó via nos sistema di mail na info@fundashonpakonsumido.org.


text:
…Nos Blue Curaçao Liqueur i sabor krioyo a pèrkurá pa otro eksitoso presentashon…
WILLEMSTAD – 24 di yüni 2015 – Ofisina di Turismo di Kòrsou (CTB) huntu ku Ministerio di Desaroyo Ekonómiko liderá pa Minister Stanley Palm resientemente a topa ku hefenan di estado karibense, ministernan, ehekutivonan den industria di biahe i ehekutivonan ku ta enfoká riba turismo den region na ‘Caribbean Week New York’. Un siman ku diferente aktividat karibense na ‘The big Apple’.
‘Caribbean Week New York’ tur aña di nobo ta atraé míles di partisipante i ta risibí kobertura di prensa internashonal. Loke ta hasi ‘Caribbean Week New York’ úniko den su estilo ta e kombinashon perfekto di seshonnan komersial, eventonan i oportunidat di ‘netwerk’. E propósito di e siman karibense ta pa krea konsientisashon riba e variedat di produktonan ku ta keda ofresé i ekshibí e oportunidatnan empresarial den nos region.
E aña aki a klousurá ‘Caribbean Week New York’ ku un evento yamá ‘Rum and Rhythm’ pa rekoudá fondo pa studiantenan den nos region. Durante di e evento invitadonan tabatin oportunidat di purba algun kòktel trahá ku e outéntiko Blue Curaçao Liqueur i tambe saboriá kosnan di boka dushi manera kokada, tentalaria i ko’i lechi. Pa sigurá ku e ambiente tabata total a sòru pa músika karibense zona durante di e evento. E anochi memorabel aki tabata e ‘highlight’ di e kalènder sosial di ‘Caribbean Week New York’ ku a konta ku presensia di mas ku 600 invitado entre nan komediante Majah Hype i algun ‘Celebrity Chefs’.


text:
FAQ – Organisacion
Con mi por log in?
Click riba log in pa drenta den bo account.
Bo no tin un account? Traha un profil prome.
Con mi registra un proyecto?
Click riba añadi proyecto den e submenu bou di nomber di bo organisacion/ nomber di profil.
Sigui e pasonan den e formulario.
Skirbi na descripcion di bo proyecto y locual bo ta bai haci mas detaya posibel.
Na informacion adicional tin espacio pa bo indica kico bo kier pa bo voluntarionan bin cune for di cas y of ki necesidad bo tin pa cu un trabou. Por ehempel: sunblock, pechi, carson largo etc. Bo por indica tambe cu bo mester di hende di specialisa manera un carpinté, un mètsla ect.
Na momento cu bo ta bai inscribi bo proyecto ta bon pa bo tin e siguiente datonan na man:
- Nomber di bo proyecto
- Ki dia of dianan e proyecto lo tuma lugar
- Orario cu e proyecto ta start (atencion: e proyecto no por dura mas cu 6 ora)
- Con bo ta bay ehecuta e proyecto?
- Cuanto voluntario bo mester? Incluyendo esnan den bo organisacion
Con mi por sa cu mi proyecto a wordo registra?
Click riba ‘Mi Proyecto’ den e submenu cu ta bou di nomber di bo organisacion/ nomber di profil. Si e proyecto a wordo registra, lo mira esaki den bo resumen.
Check bo email pa e email di confirmacion (atencion: check bo spambox)
Con e resumen di mi proyecto ta mustra?
Riba e pagina di voluntario y di organisacion bo ta mira un resumen di e proyectonan.
Click riba ‘mustra proyecto’.
Filtra riba fecha y bo proyecto lo sali ariba. (Atencion: E manera aki por, solamente na e momento cu bo a caba di registra bo proyecto).
Unda mi por mira e progreso di mi proyecto?
Click riba ‘Mi Proyecto’ den e submenu cu ta bao di nomber di bo organisacion/nomber di profil.
Aki nan bo por mira e resumen di bo proyecto(nan) y cuanto voluntario a inscribi.
Click riba e proyecto desea pa haña mas informacion.
Con mi por copia mi proyecto pa un otro dia?
Ora bo click riba ‘Mi Proyecto’, bo ta mira na e proyecto registra: Copia.
Click riba esaki y copia e proyecto.
Mi a registra un proyecto caba pero mi kier haci e mes un proyecto aki riba un otro dia, con mi por haci esaki?
Click riba ‘Mi Proyecto’ den e submenu cu ta bou di nomber di bo organisacion/nomber di profil.
Bou di e potret di bo proyecto bo ta mira: “copia e proyecto pa otro dia”.
Yena e dia y e orarionan,
Click riba siguiente,
Controla tur bo datonan,
Click pa registra bo proyecto.
Con mi por yena/ registra mi aporte financiero?
Click riba (añadi) ‘Aporte Financiero’ den e submenu cu ta bou di nomber di bo organisacion/nomber di profil.
Sigui e stapnan den e formulario (atencion: pa haci esaki bo mester a registra un proyecto).
Ora bo ta bai yena bo aporte financiero ta bon pa tin e siguiente datonan na man:
- Ki tipo di material bo ta bai uza?
- Cuanto material y kico esakinan ta costa?
- Tip: Pidi diferente oferta pa bo por compara e prijs.
- Sa kico bo por cumpra y kico no, cu placa di e aporte financiero: check e toolkit.
- Datonan di bo banco incluyendo: e nomber exacto di bo banco, adres cu banco tin registra di bo organisacion y e number di cuenta di bo organisacion. Tene na cuenta cu no ta deposita placa riba cuenta personal!
Mi a lubida mi palabra clave (password), kico awor?
Click riba log in pa log in.
Pa continua click riba: Lubida palabra clave?
Yena bo emailadres, click cu bo no ta un robot y click riba: email link pa log in automaticamente.
Bay den bo inbox di bo mail y click riba e link pa haña acceso na bo account.
Bo ta drenta automaticamente den bo account.
Click riba palabra clave den e submenu cu ta bou di nomber di bo organisacion/nomber di profil.
Bo no mester yena nada na bo palabra clave actual.
Traha un palabra clave nobo y yena esaki na palabra clave y confirma esaki.
Click riba warda datonan.
Tip: skirbi bo palabra clave un caminda cu bo por hañe facil bek.
Con mi por cambia mi palabra clave?
Tin 2 manera pa cambia bo palabra clave.
Sigui e stapnan ariba menciona si bo a lubida bo palabra clave. Bo sa palabra clave y bo kier cambiele pa un nobo? Sigui e stapnan aki:
Click riba palabra clave den e submenu cu ta bou di nomber di bo organisacion/nomber di profil.
Yena e palabra clave cu bo tin actualmente.
Yena e palabra clave nobo na palabra clave y confirma esaki.
Click riba warda datonan.


text:
Mi tin Dios pa mi wardador, mi no tin falta di nada.
Den cunucu di jerba berde e ta ponemi sosega.
E ta hibami na awa trankil, pa mi bolbe haja forsa.
Cu inmenso tristesa na nos curason nos ta participa fayecimento inesperadamente di nos estimado esposo,
tata, welo y ruman.
Pedro Hilarion Maria
*21-10-’47 – †15-11-’22
Esposa: Ramona Maria Mercedes
Yiunan:
Reinaldo Maria
Victorino Maria y pareha
Michael Maria y Nadia Martis
Zulaika Maria y Evert Piar
David Brunk
Pedroluis Maria y Marfel Peguero
Yiu di criansa:
Edward Olivares
Nietonan:
Hensley, Shawn, Na’chelle, Nasir, Nhadijah, Mikaela, Abraham
Mama di su yuinan:
Lucia Ogenio
Yvonne Vorst
Rumannan:
† Laura Maria
Norma Maria y yiu
Patricio Maria y famia na Hul/Aua
Roberto Maria, esposa y yiunan
Ludwina Maria y yiu na Hul
Erselin Kappers Maria, esposo y yiunan na Hul
Oscar Maria, esposa y yiunan na Cur
Vilma Adelaida Maria y famia na Cur
† Frida Silië y famia na Hul/Cur
† Juan Maria y famia na Aua/Cur
† Imelda Brondenstein Maria y famia
† Luis Maria y yiunan
Su bon amigonan:
Josef Croes, Juancho, Elias Kock
Tur subrino y subrinanan, primo y primanan, swa y cuñanan, iha, komader y kompadernan.
Demas Famianan: Maria, Mercedes, Gutierrez, Eleonora, Silië, Brondenstein, Martis, Piar, Brunk, Pefuero, Richardson, Fabus, Andrews, Kappers, van Varsseveld, Tachi, Geertuida, Williams.
Disculpa nos si den nos tristesa nos por a lubida algun famia of conocir.
Ta invita pa acto di condolencia Dialuna 21 November di 7or pa 9or anochi na Aurora Funeral Home.
Acto di entiero lo tuma luga Diamars 22 November di 9or pa 11or na Parokia Inmaculada Concepcion (Santa Cruz).
Despues nos lo hiba nos defunto stima na su ultimo luga di sosiego na Santana Pastoor Kraanwinkel (Paradera).
Disculpa nos pero despues di entiero nos no por ricibi bishita di condelnecia na cas.


text:
KRALENDIJK – 2 di novèmber a selebrá Santu Sakrifisio di misa mei mei di kèldernan, den Santana katóliko na Playa. Esaki ta relashoná ku rekordamentu di defuntunan. Pader vikario Santiago Malagon, pader Alphonsus Baak i Felis Nicolaas lektor akólito, a guia e selebrashon Eukarístiko den e Santana. Hopi hende a asistí na e selebrashon. Pader vikario Santiago den predikashi a menshoná ku e motibu ku nos ta biba. “Nos ta biba traha i hasi hopi kos den bida, bira riku, sinembargo nos tur ta biba pa muri.
Awe nos ta resa pa tur nos defuntunan. Mundu ta un lugá pa nos traha pas ku otro. Resa hopi pa nos defuntunan. Den Señor semper nos ta selebrá bida,” tabata entre otro loke pader vikario Santiago a menshoná. Na final di e selebrashon tur presente a kanta kantika ‘Na porta di su kas’. Kombinashon di potrèt ta ilustrá selebrashon di misa djasabra anochi den santana.
KRALENDIJK – 2 di novèmber a selebrá Santu Sakrifisio di misa mei mei di kèldernan, den Santana katóliko na Playa. Esaki ta relashoná ku rekordamentu di defuntunan. Pader vikario Santiago Malagon, pader Alphonsus Baak i Felis Nicolaas lektor akólito, a guia e selebrashon Eukarístiko den e Santana. Hopi hende a asistí na e selebrashon. Pader vikario Santiago den predikashi a menshoná ku e motibu ku nos ta biba. “Nos ta biba traha i hasi hopi kos den bida, bira riku, sinembargo nos tur ta biba pa muri.


text:
Durante un rueda di prensa diahuebs mainta, Prome Minister Evelyn Wever-Croes a anuncia cu a keda cla cu formacion di Gabinete Wever-Croes II, despues di 76 dia di eleccion.
“Algun hende ta haya cu el a tarda demasiado, pero na mi parecer el a tarda loke e mester a tarda. Pa mi Pasobra un gobierno stabil y fuerte, ta rekeri un fundeshi fuerte. Y pa ami como formador, mi kier tabata sigur cu e candidatonan cu mi presenta na Aruba ta digno di confiansa”, Prome Minister Evelyn Wever Croes a duna di conoce.
Dia 25 di juni, Partido MEP a gana eleccion cu 9 asiento y Partido Raiz a haya 2 asiento. Dia 8 di juli 2021, a firma un declaracion di intencion. Dia 9 di juli, exactamente 2 luna pasa, Gobernador a nombra Prome Minister como formador. Den e 2 lunanan aki a negocia un acuerdo di gobernacionden lineanan grandi, despues reparticion di cartera y awor ta asina leu cu a keda cla cu formacion di Gabinete Wever-Croes II.
Prome Minister a uza un quote di George Washington pa ilustra e seriedad di e proceso di formacion di un gobierno. “To form a new Government requires infinite care, and unbounded attention; for if the foundation is badly laid the superstructure must be bad.”
“Formacion di un gobierno ta un proceso serio cu ta exigi hopi cuido y atencion pa construi e fundeshi di confiansa y stabilidad. E periodo tras di lomba tabata un periodo duro pasobra banda di mi trabou diario como Prome Minister y como commander in chief di e crisis di Corona, mi tabata Parlamentario y Formador tambe”, Prome Minister a remarca.
Prome Minister a gradici tur esnan cu a yuda den e proceso aki. Tur e 115 stakeholders cu a reuni en conexion cu formacion di Gabinete Wever-Croes II. Den e dianan veniderolo reuni cu demas stakeholders.
“Awor pues nos por cuminsa goberna. Na final di dia gobernacion ta teamwork, trabou den ekipo y partnership. Y nos, Gobierno, Parlamento, sector publico y sector priva, lo demostra esaki trahando hunto. Un ekipo cu un solo meta: ARUBA. Gabinete Wever-Croes 2, e Gobierno cu pueblo a scoge pa goberna. Na tur nos votadornan, di curason DANKI pa boso sosten duna na nos Partido MEP y na Partido Raiz. Danki na tur ciudadano di nos pais Aruba, nos lo lora manga mesora pa sigui traha, pa enfrenta tur reto, den tur transparencia comunica cu comunidad y nos lo sirbi bo na e miho forma posibel. Nos lo no defrauda bo. Cu Dios bendiciona nos dushi pida baranca Aruba”, Prome Minister pa Gabinete Wever-Croes II a termina bisando.


text:
KRALENDIJK – Diputado Elvis Tjin Asjoe a papia na Radio Live 99.9 FM i entre otro el a elaborá tokante e situashon aktual relashoná ku e pandemia di COVID-19. “Tin diferente proyekto na horizonte di parti di invershonistanan pa desaroyo di Boneiru. Tin atenshon pa esaki di parti di gobierno, pa wak kon por kontinuá apesar di e situashon aktual relashoná ku e asuntu di vírùs. Otro kos ta ku a manda karta pa gabinete Hulandes pa por alargá e pakete di medida. Awor e ta te ku luna di òktober, sinembargo a pidi pa bai te desèmber 2020. Na sèn ku a sobra di aña pasá, gobièrnu a reservá 7. 2 mion dòler, ku por yuda pa ehekutá proyektonan rápido. Tokante problemanan ku negoshinan tin, por tuma kontakto ku SZW pa papia di nan problema relashoná ku COVID -19.
Pa loke ta trata e asuntu di reunion di konseho insular ku MPB no ta kompletu, nos tin un miembro ku ta na Hulanda pa atendé su salú, kende ta Daisy Coffie. Su situashon ta stabil i pronto e ta na Boneiru pa kontinuá. Trabounan di drecha kaminda ta kana. Hulanda ta dispuesto pa yuda ku mas fondo finansiero pa drecha kaminda. Etienne van de Horst a stòp. Tabatin un trabou ku a tarda poko pa e a ehekuta, i el a haña algu na Kòrsou i a tuma esaki.
Tokante TCB no tin hunta di komisario aktualmente. No tin un komishon pa por nombra un direktor nobo. Ta trahando duru pa yega asina leu pa nombra un direktor.
Na aeropuerto Flamingo tin diferente kos ta kanando pa mehorashon. E direktor nobo ta trahando riba e parti di e pista, loke ta rekerí atenshon. Resientemente algu a sosodé kaminda piedra a bula bai den motor di un avion. Aparte di e pista ta atendé tambe ku e parti di terminal pa amplia esaki. Asina tin diferente kos kanando.
MPB su situashon den gobièrnu ta stabil. E periodo di gobernashon aktual ta kana bon. Un di e mihónan di último tempu. Tin bon stabilidat. Mester bisa ku mi persona, esta Elvis ta aktivo i no ta bai entrega batuta por lo pronto. Nos 3 komo diputado, huntu ku gezaghèber, ta kargando gobernashon di Boneiru huntu ku miembronan di konseho insular,” entre otro diputado Tjin Asjoe.


text:
HULANDA NO KIER PA STOP RECORTE DI SALARIO
Awe mainta a tuma lugar e reunion di Conseho di Minister di Reino na Den Haag.
Aruba y Hulanda a yega na acuerdo riba 2 di e 3 puntonan cu na december a keda habri. Riba e Coho (Nota di Cambio) y e prolongacion di e protocol, tin acuerdo pero no riba e 12.6%.
Conseho di Minister di Reino a nenga e peticion di Aruba pa stop e recorte. Nan no ta haya cu awor ainda ta oportuno pa aproba e peticion cu Gobierno di Aruba a haci pa stop e recorte, en todo caso tanten cu Aruba ta depende di sosten di likides.
Pues ainda no tin un acuerdo riba e topico aki y a palabra cu lo sigui delibera e dianan siguiente.
SOSTEN DI LIKIDES
Pa loke ta trata e peticion di Aruba pa sosten di likides pa e prome kwartal di 2022, esaki lo ta riba agenda di e siguientereunion di Conseho di Minister di Reino aki 3 siman.
Gobierno di Aruba ta satisfecho cu a logra acuerdonan riba 2 di e 3 puntonan, y cu e sosten di likides por wordo aproba den e sigiente reunion. Pero ta lamenta cu no a yega na acuerdoainda tocante e recorte di salario. Gobierno lo sigui den deliberacion cu Hulanda, y mientrastanto lo sigui dialogo cu sindicatonan.


text: Minister di Cultura Xiomara Maduro a bishita klas 4 di Imelda Kleuterschool pa asina entrega e muchanan nan premio cu nan a gana den e competencia “Un Rima Pa Mi Isla” dedica na nos Dia di Himno y Bandera. Minister a wordo ricibi pa e cabezante di e scol y despues a bay den klas 4 caminda e muchanan a presenta nan rima ganado. E mandatario a gradici e muchanan pa nan participacion demostrando nan amor pa nos Pais Aruba. Danki tambe na juffrouw cu a yuda e muchanan den nan preparacion. E muchanan a keda masha contento di por a ricibi nan premio cual ta un treat di pizza pa henter e klas. Un danki un biaha mas na tur scol preparatorio cu a participa den e competencia “ Un Rima Pa Mi Isla” dedica na Nos Dia di Himno y Bandera. Danki tambe na Urataka Center pa coopera cu e premionan.


text:
Kralendijk – Riba djabièrnè 17 di yanüari Unicef Hulanda (Unicef NL) a fasilitá un reunion tokante un vishon pedagógiko pa e programa di BES(t) 4 Kids i nan partnernan na Boneiru. Motibu pa e reunion tabata resultadonan i rekomendashonnan den e análisis di situashon di derechonan di mucha na Hulanda Karibense, ku nan a publiká na luna di òktober 2019. Un punto di salida importante pa e reunion tabata e ‘Komponentenan pa un Vishon Pedagógiko – Bouwstenen voor een Pedagogische Visie’ di Entidat Públiko Boneiru ku nan a desaroyá a base di algun seshon ku Entidat Públiko Boneiru a organisá na aña 2017 i ku ta keda sirbi komo kuadro di referensia pa elaborashon mas aleu i implementashon di un vishon ku sosten di henter nos komunidat tokante kon pa anda ku mucha. Un grupo di personanan entusiasmá ku ta traha den akohida di mucha, akohida despues di skol i den enseñansa i tambe empleadonan públiko a akudí na e reunion ku por sierto tabata bon bishitá.
Meta di e reunion tabata pa sòru pa mas komprenshon tokante importansia di stimulashon tempran i un klima protektor pa desaroyo optimal di e mucha i pa alkansá konsenso tokante un konsepto di vishon pedagógiko, kompartí entre BES(t) 4 Kids i partnernan riba nos isla. Durante e reunionnan e interesadonan a mustra riba importansia di e vishon pedagógiko pa enfatisá ku tantu dunadónan di kuido komo mayornan mester ta emoshonalmente disponibel pa nos muchanan i ku nan mester ekspresá amor den nan andamentu ku mucha i rekonosé ku amor ta hopi importante den desaroyo di mucha. ‘Akohida pa mucha kualitativo ta eksigí pa organisashonnan di akohida di mucha ta traha a base di un vishon pedagógiko. E vishon aki ta determiná kon ta duna kontenido na diferente aspekto di akohida di mucha, inkluso e strategianan pedagógiko i di enseñansa ku profeshonalnan ta usa. Pa reinforsá kalidat pedagógiko, BES(t) 4 Kids ta sostené organisashonnan di akohida di mucha ku desaroyo i aktualisashon di nan vishon pedagógiko. Un reunion manera esaki, i traha huntu ku UNICEF i tur partner riba nos isla, ta di gran balor’, segun Fleur Lagcher, mènedjer di programa di BES(t) 4 Kids.
Unicef NL a fasilitá tambe mesun tipo di reunion na Saba i Sint Eustatius dia 20 i 21 di yanüari. E kònsùltent regional sra Sian Williams, kende desde 1993 ta establesé na Jamaica i tin hopi eksperensia ku desaroyo di maneho i programa pa desaroyo di mucha chikitu (ECD) den Komunidat Karibense (CARICOM), a fasilitá e reunionnan. ‘A base di desaroyo di serebro di un mucha nos sa ku eksperensia, tantu bon komo malu, tin un impakto riba kon un mucha ta lanta. Duna kariño, hunga, papia i skucha, i duna guia kuidadoso, tur ta yuda un mucha krese sosialmente i emoshonalmente i siña kon e mester komportá su mes. Deskuidá un mucha, no duna atenshon na un mucha of pió ainda, hasié doló, ta okashoná daño i retraso den su desaroyo. Ta hopi difísil pa remediá daño ku a hasi na un mucha komo konsekuensia di falta di stimulashon òf di strès’, asina Williams a splika.
Lo usa e palabrashonnan ku a hasi durante e reunionnan komo base pa e ‘Communication 4 Development Trainings (C4D) – Entrenamentu di Komunikashon pa Desaroyo’ ku mas lat den e aña aki UNICEF NL ta bai organisá riba nos islanan. Durante e entrenamentunan e tim di BES(t) 4 Kids i nan partnernan lo atkirí konosementu i abilidatnan tokante sistemanan di enfoke riba komunikashon di UNICEF ku nan ta usa mundialmente pa enbolbí komunidatnan i promové komportashon i kambio sosial. ‘Riba kada un di nos islanan e interesadonan durante e reunionnan a pone énfasis riba e nesesidat pa akumulá ‘input’ i ‘ownership’ di e vishon di un komunidat mas ámplio. Esaki ta demostrá determinashon di e profeshonalnan pa hasi uso di un atendementu partisipativo na momentu di atendé ku nesesidatnan di nan gruponan di enfoke. E entrenamentunan di C4D lo sostené e tim di BES(t) 4 Kids i nan partnernan ku tradukshon di e vishonnan pedagógiko den strategianan di komunikashon efektivo ku ta enbolbí tantu edukadornan komo mayornan’, segun La-Toya Charles, lider di proyekto di UNICEF NL Hulanda Karibense.
UNICEF NL FACILITEERT VERGADERINGEN OVER PEDAGOGISCHE VISIE
Kralendijk – UNICEF Nederland (NL) faciliteerde op vrijdag 17 januari een vergadering over een pedagogische visie van het BES(t) 4 Kids-programma en hun partners op Bonaire. Aanleiding voor de bijeenkomst waren bevindingen en aanbevelingen in de situatieanalyse van de rechten van kinderen in Caribisch Nederland, die in oktober 2019 werd gepubliceerd. Een belangrijke uitgangspunt voor de bijeenkomst waren de ‘Bouwstenen voor een Pedagogische Visie’ van het Openbaar Lichaam Bonaire (OLB) die zijn ontwikkeld op basis van een aantal sessies, georganiseerd door OLB in 2017, en blijven dienen als referentiekader voor de verdere uitwerking en implementatie van een eilandbrede gedragen visie hoe met kinderen om te gaan. De bijeenkomst werd goed bezocht door een enthousiaste groep personen die werkzaam zijn in de kinderopvang, naschoolse opvang en in het onderwijs, evenals door ambtenaren.
Het doel van de bijeenkomst was om te zorgen voor meer begrip over het belang van vroege stimulatie en een beschermend klimaat voor de optimale ontwikkeling van het kind en om consensus te bereiken over een concept pedagogische visie gedeeld tussen BES(t) 4 Kids en partners op het eiland. Tijdens de vergaderingen wezen belanghebbenden op het belang van de pedagogische visie om te benadrukken dat zowel zorgverleners als ouders emotioneel beschikbaar moeten zijn voor kinderen en liefde moeten uiten in hun omgang met kinderen erkennende dat liefde erg belangrijk is in de ontwikkeling van het kind. “Kwalitatieve kinderopvang vereist dat kinderopvangorganisaties vanuit een pedagogische visie werken. Deze visie bepaalt hoe inhoud wordt gegeven aan de verschillende aspecten van kinderopvang, inclusief de pedagogische en onderwijsstrategieën die door de professionals worden gebruikt. Om de pedagogische kwaliteit te versterken, ondersteunt BES(t) 4 Kids de kinderopvangorganisaties bij het ontwikkelen of bijwerken van hun pedagogische visie. Een vergadering als deze, en samen te werken met UNICEF en alle partners op het eiland, is van grote waarde” aldus Fleur Lagcher, Program Manager, BES(t) 4 Kids.
UNICEF NL faciliteerde ook soortgelijke bijeenkomsten op Saba en Sint Eustatius op 20 en 21 januari. De vergaderingen werden gefaciliteerd door de regionale consultant mevrouw Sian Williams, die sinds 1993 gebaseerd is op Jamaica en zeer ervaren is in de ontwikkeling van beleid en programma’s voor de ontwikkeling van jonge kinderen (ECD) in de Caribische Gemeenschap (CARICOM). “We weten uit de ontwikkeling van de hersenen van een kind dat ervaring, zowel goede als slechte, een impact heeft op hoe het kind opgroeit. Genegenheid tonen, spelen, praten en luisteren, en zorgzame begeleiding geven, allemaal helpen een kind sociaal en emotioneel te groeien en te leren hoe zich te gedragen. Een kind verwaarlozen, geen aandacht schenken of erger nog, een kind pijn doen, veroorzaakt schade en vertraagt zijn ontwikkeling. Het is heel moeilijk om schade aan kinderen ongedaan te maken als gevolg van gebrek aan stimulatie of stress, ”legde Williams uit.
De afspraken gemaakt tijdens de vergaderingen zullen worden gebruikt als basis voor de Communication 4 Development Trainings (C4D) die UNICEF NL later dit jaar op de eilanden zal organiseren. Tijdens de trainingen zullen het BES(t) 4 Kids-team en hun partners kennis en vaardigheden opdoen over UNICEF-communicatiebenaderingen die wereldwijd worden gebruikt om gemeenschappen te betrekken en gedrag en sociale verandering te bevorderen. “Op elk van de eilanden benadrukten belanghebbenden tijdens de vergaderingen de noodzaak om input en ownership van de visie van de bredere gemeenschap te vergaren. Dit toont de vastberadenheid van de professionals om een participatieve aanpak te hanteren bij het aanpakken van de behoeften van hun doelgroepen. De C4D-trainingen zal het BES(t) 4 Kids-team en hun partners ondersteunen bij het vertalen van de pedagogische visies in effectieve communicatiestrategieën die zowel opvoeders als ouders betrekken,” La-Toya Charles, UNICEF NL Caribisch Nederland Projectleider.


text:
ORANJESTAD, Aruba: Director di Wit Gele Kruis, Gino Goeloe tin hopi expectativa pa loke ta e inicio di e opleiding POH-ers unda no solamente nursenan ta participando pero tambe assistentnan di dokternan. El a laga sa cu e nursenan cu tin un HBO Opleiding, mayoria di nan ta traha na Hospital y otronan na otro departamentonan di Gobierno.
Ora a diseña e opleiding aki e prome exigencia tabata, di Hulanda, cu ta dunando e curso actualmente, cu e nursenan mester tin un HBO pa inicia e opleiding aña pasa. Segun Goeloe, a saca e anuncio y hopi nurse di Hospital a solicita. Algun a wordo tuma y tambe otro grupo a wordo tuma.
Pa loke ta Wit Gele Kruis, a bisa, cu hunto cu AZV a traha riba e plan aki y pa bin cu e POH-ers pasobra a wak e necesidad den comunidad, cu nos hendenan ta bira mas malo. “Diabetes ta e enfermedad cu nos ta preocupa cun’e y tin hopi complicacion cun’e y e ora Minister Schwengle a splica y mi colega Jasmira a aplica caba, cu e necesidad tabata grandi”, a señala. Wit Gele Kruis cu AZV a traha e plan, a implement’e y a bira un exito, Gino Goeloe a enfatisa.
Ta algo hopi bon pa Aruba, pa e cliente of pashent, pasobra e ta wordo guia door di un POH-er den su enfermedad cronico. A laga sa cu den Corsou, Bonaire, den Caribe no tin. Aruba ta e prome isla chikito cu a bin cu e Opleiding aki. Hulanda tin’e, pero den Caribe no tin’e.
Ya caba WGK Corsou ta hopi “jaloers” y nan kier’e tambe, Goeloe a duna di conoce. Esaki ta un proyecto hopi bunita cu a nace na Aruba cu sosten di e partnernan, Minister Schwengle, AZV, en otro. Aworaki tin un producto cu te hasta Corsou kier, Sint Maarten kier y Boneiro kier. “Den e caso aki ta algo di aplaudi y pesey mi ta hopi contento cu e opleiding ta sigui y asina por sigui educa nos pashentnan, nos clientenan na e dokternan di cas”, Gino Goeloe a finalisa bisando.


text:
Palm Beach Plaza – Diamars den oranan di atardi pasa di 6’or polis a bay pura segundo piso di Palm Beach Plaza.
Na e sitio nos a compronde cu un person lo tawata kier a bula di e piso.
Esnan rond a reacciona mesora y a pidi pa polis.
Polis a yega y a topa cu e persona, cu despues di a papia cu ne brevemente a capta cu e lo ta sufri di un of otro problema mental.
Mucho nan lo no por a haci aparentemente y solamente por a tuma su dato y e persona a sigui su caminda den un estado mental no mucho di gaba.


text:
Minister Glenbert Croes: Nos meta ta yuda bo pero yuda nos yuda bo
Minister Glenbert Croes:
Nos meta ta yuda bo pero yuda nos yuda bo
Minister Glenbert Croes durante di Rueda di Prensa a elabora riba e situacion cu nos hendenan ta bibando. Un situacion cu ta exigi sacrificio di nos tur bibando riba e baranca aki, pa hunto nos yuda otro mantene cabes riba awa. Manera e mandatario a expresa, Gobierno ta trahando duro den esfuerso conhunto pa logra pa nos tur sobrevivi e etapa dificil aki, un experiencia doloroso pa hopi famia aki na Aruba cu di un dia pa otro a lanta sin trabou, sin entrada, otronan afecta pa e virus, luchando pa nan salud, cuidando su famia. Nos frontliners exponiendo nan mes na tur peliger di e virus pa cuida otro. Nos cuerpo policial cu trabounan dificil pa siguridad di nos tur. Pues tur hende directo of indirecto a wordo afecta pa e crisis aki cu ningun hende por a biba pensa cu lo por destrui mundo den tan corto tempo.
P’esey manera cu diabierna 13 di maart Aruba a constata dos victima di COVID, ya pa 19 di maart a anuncia introduccion di FASE pa brinda e ‘trankilidad’ na tur hende cu “nos lo percura pa hunto por pone pan riba mesa pa boso mes y boso criaturanan”, e mandatario a expresa.
“Hunto so nos por vence e fenomeno dificil aki. No tin duda cu esaki ta un momento di prueba pa nos tur. Nos tur hunto ta bibando un di e pruebanan di mas grandi cu humanidad ta pasando. E pregunta ta ki les nos ta bay saca di dje. Aruba ta pasando door di un renacer. Aruba ta naciendo di nobo.
1 di januari 1986 pais Aruba a nace. E tabata un parto doloroso. Sacrificio cu tur hende a haci, pa Aruba por a nace como pais. Awor nos ta pidiendo den e renacer di e Aruba aki, e nacimento di nobo di Aruba, nos ta pidiendo atrobe sacrificio di nos tur, pa den e renacer aki, e Aruba nobo por bay brinda nos cada un como ser humano, como hende, como profesional, como trahado, como tata, como mama, como yiu un bida nobo. Nos no por bay bek na normalidad. Si nos djis bay bek na manera cos tabata, nos no a siña nos les. Laga e renacer di e Aruba nobo aki, trece e bida nobo cu realmente lo duna un proposito nobo na bida di cada ciudadano cu ta biba riba nos dushi isla cu yama Aruba”, tabata palabranan di Minister Glenbert Croes.
Aruba, 23 di april 2020


text:
Promé Minister di Canada bou di kritiká debí na promesa ku el hasi na Trump.
E promé minister kanades, Justin Trudeau, a hañ’é den un kontroversia, pasó el a bisa Donald Trump, ku e ta dispuesto na kambia e akuerdo di komersio liber NAFTA. Tantu oposishon komo miembronan di koalishon tabatin kritiká fuerte riba Trudeau su aktitut slap. Trudeau lo a reakshoná ku pániko riba e eskoho di e elektorado merikano pa e populista Trump komo e presidente nobo di Merka.
E protekshonista Trump, a kritiká akuerdonan di komersio liber den su kampaña i yama e palabrashonnan malisioso. Según Trump e akuerdonan ta kosta Merka hopi plaka i kuponan di trabou pa merikanonan mes. For di 1994, e akuerdo Nort Atlántiko di Komersio Liber (NAFTA) ta den funshon. Ta un akuerdo komersial entre Canada, Mèksiko i Merka.
Vários polítiko a bisa ku nan ta hañ’é inkomprendibel ku e promé minister a kuminsá papia kaba riba e tema durante su promé kòmbersashon na telefòn ku Trump. Ku ya el a indiká na presidente elekto merikano ku no tin niun problema pa negosiashonnan nobo tokante NAFTA.


text:
KRALENDIJK – Krusada Kaya Monseigneur Nieuwindt, Kaya Kamari i Kaya Maximiliana Rosario ta habri pa outomobilista. E krusada tabata un temporada será i awor e ta kla kompletamente remodela. Pa hopi aña e krusada aki tabata rekerí atenshon. Na diferente okashon vehíkulo tabata pasa di kaya Maximiliana Rosario i subi un di e otro kayanan den bario di Tera Kòrá sin pone atenshon. Awor a pone bòrchi, drecha e krusada di manera ku un vehíkulo ta obligá pa baha velosidat i tuma nota ku el a yega un krusada.
Trabòunan ku a tuma lugá: Kitamentu di asfalt, remplasá e fundeshi, ponementu di asfalt nobo i ehekushon di un krusada elevá di klenku.
Pues e krusada awor ta trahá ku klenku i tambe a drecha un parti di kaya Kamari ku asfalt nobo. Trabounan a wòrdu hasi pa Bonairiaanse Wegenbouw Maatschappij riba enkargo di Directie Ruimte & Ontwikkeling.
Riba potrèt e situashon di e krusada renobá.


text:
Den tempo incierto manera e situacion actual di Covid-19
Oranjestad – 28 di mei 2020 – E brote di Coronavirus a trece incertidumbre den nos economia y den nos manera di mantene nos mes. Durante e temponan incierto aki por ta cu bo mester traha menos, enfrenta caida den entrada o reduci bo oranan di trabao. Ta pesey ta importante pa maneha bo finanzas responsablemente y prepara bo mes.
E siguiente 5 pasonan por yuda como tips di cosnan cu bo por haci awor mes pa maneha bo finanzas, si ta posible, trata di pone algun placa un banda den caso di perdida o reduccion di entrada. Bo lo mester wak tambe ki gasto bo tin y averigua e mihor manera pa paga nan a corto plazo.
Paso 1. Traha un presupuesto (budget) di emergencia
Paso 2 Sigui bo gastonan
Paso 3 Busca manera pa baha gasto
Paso 4 Considera spaar
Paso 5 Papia cu esnan cu bo debe
Aruba Bank ta urgi clientena pa bishita nos pagina y siña mucho mas con pa maneha bo asunto nan bancario na un manera responsabel. Klik riba e siguiente link pa mas informacion: https://arubabank.com/campaigns/bank-responsibly-pap y sigui e instrucionnan pa asina download e e buki di presupuesto como tip y guia pa maneha bo presupuesto.
Si bo tin problema pa paga bo hipoteca, credit card o recibo di utilidad pa motibo di perdida di trabao o entrada, anto comunica cu e companianan pa posible opcion di ayudo o plan di pago.
Yama nos Contact Center na 527-7777 durante ora di trabao, si bo mester discuti bo hipoteca, prestamo o pago di credit card, debi na perdida di trabao o entrada.


text:
Dialuna den oranan di merdia, tabatin un caso den cual e conocida Naduiska Santana Marques, alias La Poderosa, Carolina di Patruya#37, a sali cu un smile riba su cara, despues cu e mester a presenta dilanti Hues Comisario pa toets si su detencion ta cumpli cu ley. E dama aki tabata acompaña pa un otro dama mas, ambos mester a presenta.
Mas
tempran e van di Guarda Nos Costa a trece e conocida dama aki na Corte di Husticia
y despues cu el a presenta dilanti Hues Comisario. El a wordo transporta bek pa
Guarda Nos Costa.
Prensa
den prome instante a trata di tuma contacto cu sra. Trudy Hassel, pero no a
logra pa motibo cu sra. Hassel tabata den un reunion, pero un rato despues prensa
a haya un voicenote cu tur e informacion corecto.
Na
yegada na Guarda Nos Costa, La Poderosa a baha cu un smile grandi di orea pa
orea gritando ”Sali libre”.
Nan
detencion no tabata corecto, segun Huez Comisario, pasobra na momento di nan detencion,
nan tabata na Aeropuerto caba pa bandona Aruba, no pa Venezuela, pero pa
Colombia.
Esaki
tabata pa motibo cu a detene nan na Aeropuerto pero no ta biahando pa Venezuela
pero un otro destinacion.
Huez
Comisario a mustra cu e detencion haci y e encarcelacion no tabata hustifica,
pero Huez Comisario a sostene e ordo pa expulsanan riba e proximo siguiente
avion. Pero como frontera ta sera, no tin avion pa hiba nan ningun parti, e
ordo a keda vigente, ta ora cu posibilidad presenta. Pa Trudy Hassel, esaki
tabata loke e kier, pesey el a opera asina, y a logra su meta, esta e damanan
aki hamas y nunca lo por bolbe Aruba.
E
damanan aki nan peticion pa asilo a wordo nenga y mester bay for di Aruba. La
Poderosa, Carolina di patruya #37, no mester keda deteni mas, cera den un cel
na Guarda nos Costa, pero Carolina di patruya #37, La Poderosa etc. mas liher posibel
lo mester bandona Aruba y pa por lo pronto no por regresa mas.
E
meta principal di e detencion di e damanan aki tabata pa nan wordo expulsa
mirando e dañonan ocasiona na Aruba y tambe nan a burla di Gobierno y
autoridad.


text:
No ta facil pa imagina con e bida di un celebridad ta. E realidad ta cu e ritmo preshon, paparazzi y e biahenan por bira demasiado pa e persona den e mundo aki. Algun celebridad a simplemente haya suficiente y kier tuma un tempo pa nan descansa. Algun celebridad no kier a duna cuenta cu nan cuminsa nan carrera den Hollywood y cu nan a adapta asina bon den e bida ey cu pa nan ta “normal”.
Asina mes tin celebridadnan cu a laga e mundo di fama pa un bida mas reserva. Kirk Cameron ta un di e celebridadnan cu a scohe pa un bida mas discreto. Como actor e semper a wordo recorda y reconoci pa su papel den e pelicula “Growing pains” y apesar di a haya nominacion importante den “Globo de Oro”, e la dicidi di laga e mundo di actuacion y compromete su mes mas na su Fe. Awor e ta mas activo cu su iglesia y ta presenta un programa di television evangelico.


text:
A pidi psychiater di Hulanda pa un raport mas detaya
All Stories
E dama victima a grita e señora di e acusado den Corte
Hues a condena hoben cu a comete asalto arma, tira 4 persona, na 2 aña di tratamento obligatorio na Hulanda
Siguiendo conseho di psicologo y psychiater
ORANJESTAD (AAN): E homber Z.R.T.(23) a scucha Hues confirma e exigencia di Fiscal, 6 aña di prison pa a tira riba 25 Januari 2022 riba un persona dilanti Blue Moon.
A manda busca Psychiater di Hulanda pa yuda evalua casonan di asesinato
Awor mester cuminsa caso pa sa kende realmente ta doño di oro
ORANJESTAD (AAN): Diabierna mainta Hues di Corte di Husticia a haya e homber L. di edad halto di 66 aña, culpable di a abusa di e nieta di su pareha, e mucha W.
Corte Superior a impone pa kita placa di criminalnan di droga
Abogado mr. Mohamed den Corte


text:
Ciudad di Lytton a yega su record climatico, el a experimenta e temperatura mas halto di Canada. Un ola di calor sin precedente cu a mata centenares di persona durante un siman y provoca mas di 240 candela forestal na British Columbia. Lytton a yega 49.6 grado celsius, unda cu normal e ta banda di...
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Cambio climatico ta cabando cu e hemisferio nort
Tormenta tropical Elsa ta den yega Cuba
Tormenta tin biento di 104km pa ora y ta un 88km. Elsa ta e prome horcan di temporada di 2021 y e di tres tormenta cu lo por tin menasa pa Merca. Ta spera cu e tormenta lo trece awasero, cu cantidad te cu 38cm. Inundacion na area di costanan. Area di seroe por tin...
Informacion pa pueblo di Aruba di tempo
Nos ta acercando e temporada di mas calor di aña, esta July, Augustus y September. Kisas ta bon pa bisa cu e temporada por extende te luna di October. Esaki ta debi na diferente motibo cu nos ta bai trese dilanti: • Indice di rayonan solar cu ta mas grandi durante e temporada di aña...
E wowo di horcan Enrique ta bay dilanti Mexico
Wowo di horcan Enrique tabata cerca di costa di e pacifico di Mexico, a provoca un emision di alerta na e zona di costa na estado di Jalisco. Un aviso di vigilancia di NHC ta den vigencia for di centro turistico y puerto maritimo di cargacion na Jalisco. Tambe tabata mantene un alerta di tormenta...
Secura extremo lo por causa un temporada teribel pa candela
Cientifico ta ta den alerta maximo y ta adverti cu Amazonas ta precipitando te cu un temporada destructivo di candela. Parti di Brasil, y su selva tropical ta pasando pa secura y carga cu leña pa sende candela despues di deforestacion na 2020. Experto ta bisa cu region ta cada bes mas seco y cu...
Temblor ta sacudi Peru
Temblor di magnitud 5,8 ta sacudi Peru, zuid di e capital di Lima, esaki ta segun rapport preliminar di Servicio Geologico di Merca. E epicenter di temblor ta ubica inicialmente 10km di e localidad di Mala y tin un profundidad di 50.6km. Te ainda no a raporta ningun daño.
Claudette ta bira un tormenta tropical
Claudette a bolbe haya forsa y bira un tormenta tropical, segun actualisacion di Centro Nacional di Horcan. E tormenta tropical Claudette ta un 105km di Raleigh, Nort Carolina y tin biento di 64km/h. Claudette ta provoca inundacion repentino. E yobida fuerte di di e tormenta tropical Claudette lo sigui prome cu e yega Atlantico. Ta...
Dia Mundial di Combati Secura y Suelonan Degrada observa pa UN
Dia 17 di juni Nacionnan Uni (UN) a declara dia di observacion pa e conscientisacion pa combati secura y suelonan degrada. Locual na Ingles nan a yama Desertification and Drought Day. Directie Natuur en Milieu (DNM) ta colabora cu e parti di conscientisacion riba e tema aki cu ta di sumo importancia mirando cu nos...
Reunion di Directiva di Dutch Caribbean Nature Alliance (DCNA) pa traha strategia pa conservacion di naturalesa
Directiva di Dutch Caribbean Nature Alliance (DCNA) resientemente a tene su prome reunion di directiva pa 2021 den un sesion mixto virtual y cu participante en persona, pa tuma desicion y discuti tocante strategianan crusial pa sigura continuacion di actividad di maneho cu e Organisacionnan di Maneho di Parke pa tur e seis islanan di...
BRA cu focus pa 2030
Awe na Bureau Rampenbestrijding Aruba grupo nr 2 di e clusternan a cuminsa cu training di planner (pa Crisis Teamnan). Durante 4 encuentro e participantenan lo trata tur tareanan cu un planner mester por eherce den un Crisis Team. Tur esaki ta den cuadro di e plan Aruba 2030 di BRA, pa locual ta programma...


text:
KRALENDIJK – E di dos edishon di Bonaire Culinair ta djis tras di porta! E evento di 15 dia kual ta kuminsá di 20 di mei i ta terminá 3 di ÿuni, ta ofresé oportunidat pa deskubrí e variedat di restorant ku nos isla ta ofresé. E 20 top restorantnan di Boneiru a krea un “3 course dinner” menu na un preis fiho di $33,- Gosa di un eksperensia di sena uniko for di restorantnan rònt nos isla durante Bonaire Culinair.
Sebastian Schöndorfer, propietario di Sebastian’s ta konta nos: “na mart nos a habri nos di dos restorant Sebastian’s Beach Sorobon. Den e edishon aki di Bonaire Culinair nos lo kompartí nos amor pa kuminda fresku ku biñanan eskisito pa lunch i sena na nos restorant Sebastian’s Beach Sorobon. Nos no por warda pa yama tur hende bon biní!”
Durante di e tempunan ku yen reto aki, nos tur tin mester di poko positivismo i algu pa antisipá. Komo ku e negoshi di “hospitality” ta pasando tempunan difisil, Bonaire Culinair ta un evento pa promové restorantnan riba nos isla mientras ta sembra poko alegria despues di e tempestat. Durante e evento, bishitantenan por “scan” e kódigo QR ku tin riba e menu pa asina haña e chèns pa gana un variedat di premio manera un bòter di Ròm Rincon, un pas pa pasadia di Cabana na Hillside, desayuno pa dos i muchu mas.
Doño di Rum Runners, Floris van Loo ta remarká: “e edishon anterior di Bonaire Culinair tabata un eksito rotundo. Mi gusta wak hende kontentu i karanan sonriente na nos restorant, espesialmente den e tempunan difisil aki. Mi no por warda pa yama tur bishitante i partisipantenan bon biní na e di dos edishon di Bonaire Culinair!”
Despues di e promé edishon di Bonaire Culinair na novèmber, nos ta ansioso pa “kick off” e evento dia 20 di mei i un biaha mas hasie un gran eksito. Bonaire Culinair ta un inisiativa di BONHATA, ku apoyo di Bonaire Restaurant Asscociaton (BRA) i Tourism Corporation Bonaire (TCB) patronisa dor di The Cadushy Distillery.
Pa mas informashon i restorantnan partisipante bishitá www.bonaire-culinair.com òf tira un bista riba nos pagina ‘BonaireCulinairEvent’ òf Instagram @bonaireculinair. Por fabor hasi bo reservashon adelantá, lugánan ta limitá!


text:
Kralendijk- Debi na oumento fuerte di kasonan di covid riba e isla, ofisina di Impuesto (Belastingdienst C/N) i Duana na Boneiru lo ta será pa bishitante preventivamente di 8 te ku 29 di mart 2021.
E ofisina di haf di Duana na Boneiru si ta keda habrí.
Servisio rápido na kliente
Pa por sirbi kliente mas rápido i mihó, Belastingdienst ta keda alkansabel via +599 715 8585 òf Balie@belastingdienst-cn.nl.
Por akudí via e adrès di meil aki ku preguntanan ku normalmente lo a pasa na bali di Belastingdienst, manera:
- Pregunta tokante tur tipo di ‘aangifte’ i komportashon di ‘aangifte’;
- Petishon manera: DIGID, number di crib, deklarashon di entrada, deklarashon di asistensia hurídiko, areglo di pago i posponementu di pago;
- Hasi kambionan manera: kambio di number di kuenta i/òf adrès;
- Tur pregunta di Duana.
E adrès di meil helpdesk@belastingdienst-cn.nl tambe ta keda disponibel pa pregunta tokante di ICT pa tur tres isla. Por entregá dokumento libramente despues di orario di ofisina tambe den e buzon banda di e entrada prinsipal di ofisina di Belastingdienst na Boneiru.
Belastingdienst ta urgí klientenan gustosamente pa skohe solamente un kanal di kontakto. Pues sea manda un meil òf yama na telefòn. Uso di diferente kanal di kontakto na mesun momentu no ta nesesario. Ta yuda kliente den un biaha sea via di meil òf na telefòn.
Hasi ‘aangifte’ online
Habitantenan i empresarionan na Boneiru por hasi nan ‘aangifte’ di ABB, LH i ‘verzamelloonstaat’ online, na un manera fásil, seif i rápido. Si mester yudansa pa hasi esei, nos hèlpdèsk ta semper disponibel pa yuda. E adrès di meil helpdesk@belastingdienst-cn.nl ta keda disponibel, solamente pa hasi pregunta tokante ICT i hasi ‘aangifte’ online.
Entregá personal
Por entregá dokumento libramente den e buzon banda di e entrada prinsipal di ofisina di Belastingdienst. Ta risibí un meil di konfirmashon di e dokumento entregá huntu ku stèmpel di Belastingdienst mas lihé posibel. Si BCN no tin bo adrès di meil, ta manda esei via di post.
Ta posibel pa scan i manda e ‘aangifte’ via Balie@belastingdienst-cn.nl.
Hasi ‘aangifte’ online via e wèpsait https://www.belastingdienst-cn.nl/ ta mas rápido.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
Inmortalisá Boneiru su lugá úniko i propio riba merkado
Tourism Corporation Bonaire (TCB) ta lansa un kampaña nobo riba medionan sosial: ‘Capture Bonaire, kompetensia di saka potrèt 2022’! E meta prinsipal di e kompetensia akí ta pa hasi e konsumidó mas konsiente di nos posishonamentu di marka, nos esensia i nos promesa. Banda di esaki nos ke sigui engrandesé nos enbolbimentu riba medionan sosial i nos kantidat di siguidó. TCB ta deseá pa su siguidónan partisipá na e kompetensia di saka potrèt akí pa medio di ‘upload’ nan mihó potrèt di Boneiru, Klein Bonaire òf nos Parke Marino den e siguiente kategorianan: nos bestianan (wildlife), nos paisahenan, nos bida bou di laman, preservashon di naturalesa, nos hendenan, nos historia i nos kultura.
E kompetensia ta habrí pa tur hende di 18 aña bai ariba ku tin un kámera òf telefòn i ku tin afinidat ku Boneiru i ku tin gana di laga otro hende mira kiko nos isla tin di ofresé. Esaki por ta nos habitantenan lokal òf nos bishitantenan.
E kompetensia ku ta dura kuater siman ta ranka sali dia 22 di ougùstùs i ta finalisá dia 19 di sèptèmber. Dia 23 di sèptèmber 2022 ta saka e tres ganadónan for di tur e potrètnan ku ta bini na remarke i ku a drenta riba www.bonairecampaigns.com. Partisipantenan mester kompartí e pòtrèt riba Facebook i Instagram i kòrda tèk @bonaireisland/@bonairetourism i usa e siguiente ‘hashtag’: #CaptureBonaire2022 #ItsInOurNature
E partisipantenan por gana e siguiente premionan:
Promé premio: Estadia durante wikènt pa dos persona na Bamboo Bonaire Boutique Resort
Di dos premio: Paseo riba boto di bela durante bahada di solo pa dos persona ku Melisa Sailing.
Di tres premio: Piknik riba bich pa dos persona ku Arena Picnic.
Ku e kampaña akí TCB ta ofresé nos poblashon lokal i bishitantenan di Boneiru un manera plasentero i kreativo pa eksperensiá nos isla den tur su bunitesa. #itsinournature


text:
Nos ta drenta e di tres siman di testing pa integra unidadnan di produccion di coriente y energia den e sistema Intelligent Generation Management System (IGMS). Siman pasa a toca turno na nos turbina generadornan pa pasa door di testmento cu e sistema IGMS.
Ademas a sigui traha riba e parti di e interconexion entre WEB y ELMAR. Durante e testmento IGMS a contraresta fayonan den produccion inespera, cual no a afecta e suministro di coriente.
E resultado ta cu awor un parti di nos unidadnan ta draai riba IGMS y esey ta otro logro den e proceso pa pone IGMS y ILS den operacion definitivo. Lo uza e siman aki pa observa con e sistemanan ta opera e unidadnan cu ta online.
Manera a bin ta comunica, durante e proceso, clientenan lo por experencia interupcion di coriente corto cu un average entre 15 pa 30 minuut. Ta tuma tur precaucion debido y ta alinea pa minimalisa e interupcion aki. Sigui nos updatenan semanal pa cu nos proyecto IGMS/ILS! #webarubanv #nvelmar


text:
Yu hòmber di Michael Jackson a lanta su empresa músikal.
Prince Michael Jackson, yu hòmber di e kantante Michael Jackson, ku a fayesé na 2009 a drenta farándula komo produktor di videomusikal. Daweps Jackson a bisa Los Angeles Times ku el a lanta su propio empresa ku yama King's Son Productions. E ta debutá ku un klep di e rèper Omer 'O-Bee' Bhatti su tema “Automatic”.
“Tabatin músika den gran parti di mi bida,” asina Jackson a bisa. For di chikí ya Prince Michael tabata bisa su tata ku un dia e ke bira produktor. “Mayoria hende lo a pensa ku kisas lo m’a bai kanta o baila, pero mi no por niun di dos,” según Prince. For di 2015 e yu di Michael Jackson ta studia ekonomia na universidat di California.


text:
Durante e conferencia di prensa di dialuna ultimo e Prome Minister di Aruba, sra.mr. Evelyn Wever Croes a demostra un bes mas e relacion SOLIDO entre su persona y TROCEMENT’I PALABRA.
E Prome Mandatario den su ansha politico pa desacredita Fraccion di MAS a indica den su Conferencia di prensa cu Fraccion MAS no tabata mucho contento y cu nos posicion ta cu nos tin cu haya e recorte di 25% bek pa e trahadonan publico y semi-publico por haya nan 5%. Na varios ocasion no solamente Fraccion di MAS, pero Prensa Arubano a constata cu nos Prome Ministro ta troce palabra y ta informa pueblo e parti cu ta cumbini su persona so. Posicion di MASE posicion cu Fraccion di MAS a tuma y a trece padilanti durante e reunion di Comision Central di 23 di mei ultimo ta lo siguiente:Fraccion di MAS a duna di conoce di no ta di acuerdo pa sigui mantene e recorte di 25% riba entrada di Parlamentarionan.
Nos Fraccion ta di opinion cu ora a aplica e reduccion riba entrada, esaki a sosode na forma simultaneo cu e trahadonan publico y semi publico. Na nos opinion e reduccion di e medida tambe mester keda aplica na forma similar (analogico).Fraccion di MAS no ta e unico cu tin e opinion ey den Parlamento. Fraccion di RAIZ a sostene nos posicion y tin e mesun pensamento, pero ta straño cu e Prome Mandatario no a ataca nan.
Tin dos parti di e conferencia di prensa cu ta hopi preocupante, pero como cu ta trata di Prome Minister, no ta pa uno keda asombra si:
1. E prome ta cu a reuni den Conseho di Minister y nan a bay di acuerdo pa sigui mantene e recorte di 25%, mientras cu tabatin diferencia di opinion entre e propio Ministernan di Gabinete Wever-Croes, pero e Prome Minister no tabata kier ta honesto y transparente cu pueblo, ya cu e no tabata kier pa Pueblo sa esaki, apesar cu nan a yega na un consensus despues.
2. E di dos ta cu conforme nos Constitucion, Ministernan mester responsabilisa nan mes na Parlamento y no ta asina cu e Prome Ministro ta hefe di e Parlamentarionan. E hilaridad den e expresion haci ta cu ta depende con biento ta supla e Prome Minister ta pone e hiërarchia den practica durante su disertacionnan den sala di Parlamento. Prome Minister ta troce e berdad ya cu no ta 3 condicion Hulanda a pone sino 8! Pakico Prome Minister mester sconde e condicionnan cu Hulanda y su persona a conveni pa Parlamento? Pakico ta via di Prensa Parlamentarionan mester bin haya sa cu tabatin mas condicion stipula pa empleadonan publico por haya bek e recorte salarial considerando cu atrobe door di engaño di Prome Minister a bin haya sa cu NO tabata pa FASE so a uza e recorte salarial? E realidad ta cu Gabinete Wever-Croes den su desesperacion pa tapa y trata di manipula CAft indicando cu el a baha gastonan di personal manera conveni den e Protocol cu Prome Minister di Aruba, sra.mr. Evelyn Wever Croes y Minister di Finansas, sra.mr. Xiomara Maduro a firma y acorda na November 2018.Pero cu te dia di awe nan NO a cumpli cu ne y pa e motibonan aki tambe CAft a hala nan atencion un biaha mas den nan consehonan di 10 di mei ultimo.
Fraccion di MAS ta haci un apelacion na Prome Minister pa por fabor haci un esfuerso grandi pa durante su Conferencianan di Prensa siña papia e berdad y stop di troce palabra y engaña pueblo djies pa pasa pa “integro”, un palabra cu no ta cuadra cu expresionnan di su persona.


text:
Dr. Horacio Oduber Hospital e siman aki a organisa un charla pa empleadonan di e diferente departamentonan cu e meta pa suministra informacion corecto riba Coronavirus.
Dialuna anochi tabatin un sesion informativo den oranan di anochi cu a wordo duna door di Marije Hofstra, studiante Arts Microbioloog na Utrecht. E charla tabata pa tur esnan trahando den salud y cuido y a tuma luga na Cas di Cultura.
Puntonan cu a bini dilanti su charla tabata di e parti cientifico, loke ta conoci te awo di coronavirus, cu ta uno hopi nobo y desconoci pa hopi hende. A papia riba unda el a surgi, cifranan oficial cu tin aworaki di contagio y fayecimento. Pero mas cu tur cos e sintomanan cu esnan contagia ta presenta. Pa e profesionalnan d e ramo tabata masha importante pa mustra nan e desviacion ora di analisa e sanger di e coronavirus for di otro virusnan y ki medida e trahadonan di salud tambe mester tuma pa limita mas tanto posibel plamamento di e virus.
Naturalmente, el a bisa, mester tuma e mesun precaucionnan cu ora un persona cu kier evita di wordo contagia cu griep normal, esta laba man bon y evita duna man na persona cu griep. Esnan cu tabata di biahe na paisnan unda cu tin casonan di coronavirus y bo haya griep, principalmente cu respiracion cortico, acudi na dokter y informe di esaki. Of pa miho yama bo dokter di cas y inform’e di esaki.Tur test pa coronavirus ta wordo manda Hulanda. Mas di e tipo di charlanan aki lo bay tuma luga den e proximo dianan.


text:
Lucile Randon, un zuster di misa catolico di 117 aña di edad, kende ta biba na Toulon, zuid di Francia a supera e covid-19 despues di cu na january el a keda positivo pa e virus. E religioso, considera e persona mas grandi di edad di Europa, a comenta cu durante su malesa e no tabatin miedo di muri.
Randon a keda positivo pero no a desaroya ningun sintoma, el a bisa medionan local cu e no a realisa cu e tabata tine. El a keda den isolacion na su cas di retiro na Toulon, Zuid Frrancia, pero awo e ta considera den recuperacion completa.
Randon, kende ta ciego y ta usa un rolstoel, ta buscando pa celebra su hacimento di aña riba diahuebs, e lo celebra e ocacion cu un grupo chikito di residente. “E tin suerte, e nunca a puntra pa su salud, pero pa su habitonan, manera ora di come of cualkier cambio di orario. E no a mustra ningun miedo pa e malesa, pero e tabata preocupa pa otro residente”, David Tavella, vocero di Sainte Catherine Labouré e cas di retiro.
El a nace dia 11 february 1904, e ta Europa su persona mas grandi di edad, tambe e di dos na mundo di edad avansa, segun e lista Gerontology Research Group’s (GRG) World Supercentenarian Rankings. Ora nan a puntre si e tabatin miedo di covid-19 el a bisa; “No, mi no tin miedo, mi no tin miedo di muri. Mi ta contento pa ta akinan cubo, pero mi kier ta otro caminda, pa ta cu mi ruman homber, mi welo y wela.”


text:
Meta
Enseñansa preparatorio tin como meta formacion general di e mucha y su preparacion pa por drenta enseñansa basico. Atencion ta wordo poni na e mucha su:
- Desaroyo fisico/ corporal;
- Desaroyo di sentido;
- Desaroyo di idioma;
- Formacion musical;
- Desaroyo di otro medionan di expresion;
- Formacion social;
- Formacion intelectual.
Un alumno di enseñansa preparatorio por cambia pa enseñansa special den caso cu esaki ta wordo considera necesario.
Directiva y Scol
Tin 5 directiva di scol cu ta encarga pa dirigi y administra e 26 scolnan di enseñansa preparatorio:
Dienst Publieke Scholen (DPS):
- Arco Iris kleuterschool
- Comm. Pieter Boer kleuterschool
- Fontein kleuterschool
- Scol Preparatorio Conrado Coronel
- Scol Preparatorio Sabana Basora
- Scol Preparatorio Washington
Stichting Katholiek Onderwijs Aruba (SKOA)
- Agnes kleuterschool
- Anglo kleuterschool
- Arubanita kleuterschool
- Ayo kleuterschool
- Cayena kleuterschool
- Imelda kleuterschool
- Jacintha kleuterschool
- Rayo di Solo kleuterschool
- Scol Preparatorio Aurora
- Scol Preparatorio Cacique Aterima
- Scol Preparatorio Kukwisa
- Scol Preparatorio Nos Paraiso
- Scol Preparatorio Prome Paso
- Scol Preparatorio Tarcisius
- St Jan Kleuterschool
- Trupial Kleuterschool
Stichting Onderwijs van de Advent Zending Aruba (SOAZA)
- J.N. Andrews kleuterschool
Stichting Protestants-Christelijk Onderwijs Aruba (SPCOA)
- Graf v. Zinzendorf Kleuterschool
- Mon Plaisir Kleuterschool
Stichting Volle Evangelie Onderwijs Aruba (SVEOA)
- Faith Revival kleuterschool


text:
Nos moneda
Den cuadro di e Celebracion di 30 aƱa Status Aparte nos por wak atras riba un logro di nos moneda. Aruba a haya su mesun moneda despues di su Status aparte na 1986. E valuta di e moneda ta yama florin. Ta indica esaki cu e letranan AWG (Arubaanse gulden).
E florin ta consisti di 100 cen. E cambio di un dollar Mericano na AWG. 1,77.
E diseƱo di e placa cu nos tin awor ta di Sr. Evelino Fingal, kende tabata hefe suplente di Instituto di Cultura Aruba pa basta aƱa y ta un famoso artista plastico y diseƱador. Na momento cu a diseƱa e placa di Aruba tabata importante pa uza simbolo conoci di e isla. Pāesey imagen di bestia di Aruba combina cu pintura di Indjan ta refleha e relacion entre pasado y presente.
Riba e placanan di papel a uza e siguiente bestianan:
E calco riba e 10 florin
E cascabel riba e 25 florin
E shoco riba e 50 florin
E dori riba e 100 florin
E mero riba e 500 florin
Originalmente a introduci un biyete di 5 florin, pero esaki tabata tin un costo halto di produccion.
Pe motibo aki e cinco florin a bira un moneda na 1997 anto den forma no usual, esta e forma cuadra.
E forma cuadra aki, di e cinco florin, tabata facil pa falsifica. Pa e motibo aki a trece un cambio na 2005. A introduci un cinco florin rondo cu ta hopi mas sigur y no ta facil of barata pa falsifica. E metal cu a uza pa traha e cinco florin tambe a cambia y e colo a bira aluminium- bruin en bes di e color di plata. Informacion for di nos buki āAruba, Nos Islaā.
Tin ora nos no ta para keto riba nos logronan. Pāesey Departamento di Cultura Aruba bou auspicio di Ministerio di Cultura ta trece algun informacion dilanti relaciona cu nos moneda den cuadro di e celebracion di nos 30 aƱa di Status Aparte. Cu nos por ta orguyoso como pais.
āPone e Arubiano na altura di su cultura y siƱa conoce di otroā Sr. Humberto O. (Lio) Booi.


text:
Trahadónan insigur di Refeneria Isla ke mira kòntrakt ku Klesch.
Willemstad - Durante un reunion ku a tuma lugá na sede di e sindikato PWFC trahadó rabiá a eksihí nan liderazgo pa mira e kòntrakt entre Refineria di Kòrsou i e kompania Klesch ku ta intresá na tuma e instalashonnan petrolero ofer. Esaki ta e reakshon despues ku a bira konosí, ku Klesch lo no tuma e refeneria ofer pa fin di yüni, loke ta nifiká ku varios trahadó lo pèrdè trabou. Mas aleu e trahadónan no ta di akuerdo ku lo mester bai selektá ken ta keda i ken tin ku bai kas. Nan a pone bon kla, ku sea tur trahadó ta keda o tur ta bai.
E sindikatonan a splika ku ta trahando riba alternativa, ku ya ta konta ku aprobashon di RDK i Gobièrnu, mientras ku e siman akí lo reuní tambe ku hunta di komisario riba e plan. E idea ta pa purba mantené mas tantu hende o tur hende na trabou despues di yüni awor.


text:
Diadomingo a inicia reunion Tripartid entre Aruba, Corsow y St Maarten
Parlamentario Endy Croes a splika cu un Delegacion di Aruba a sali fin di siman pa Bonaire unda lo bay atende varios reunion. Manera ta conosi cu reunionnan di IPKO ( Interparlamentar Koninkrijksoverleg) ta tuma lugar (2) ves pa aña. Na luna di Januari cada isla ta organisa esaki. Pues un aña Aruba despues Curacao y despues St Maarten y asina e ta keda rotando. E di dos reunion di IPKO semper ta tuma lugar mei mei di aña na Den Haag. Durante Pandemia a cancela algun reunion y otronan a bay virtual. Hulanda na su turno a escohe pa prepara y organisa reunion di IPKO na Bonaire pa cu aña 2021.
/// Aruba – Curacao y St Maarten ta inicia cu un Tripartid:
Un dia promer cu e programa di IPKO cuminsa oficialmente Aruba, Curacao y St Maarten ta topa otro den un reunion di Tripartid. Pues Diadomingo 22 di Augustus desde 930am di mainta te cu 5pm atardi tin un programa bastante extenso unda Parlamentarionan di e islanan Aruba, Curacao y St Maarten lo reuni riba varios topico di interes comun di e islanan anticipando tambe algun puntonan importante cu lo wordo trata mas den siman momento e reunionnan di IPKO inicia. Temanan manera geschillenregeling lo ta riba agenda bek den un bachi nobo. Sigur temanan manera COHO y Landspaketten tambe ta riba agenda. Un tema interesante riba agenda ta mensenrecht. Asina tin varios temanan comun pero tambe topico cual kisas ta di interes pa un isla si y kisas e otro isla no pero lo wordo trata pa asina tur partners por compronde e tematica y brinda sosten na tur isla momento nan presenta esakinan. Pues anticipando IPKO ta aranca diadomingo cu un programa pisa den un Tripartid mientras IPKO mes lo inicia dialuna 25 di Augustus y lo termina diaranson 25 di Augustus. Parlamentario Endy Croes ta splika cu Aruba por conta sigur cu den Fraccion di MEP Aruba lo ta dignamente y bon representa. Sinembargo ta un delegacion completo cu representante di tur Fracion ta na Bonaire y den caso asina enfoke ta pa mantene Delegacion di Aruba riba tur punto den union cu mesun vision bringando pa e bienestar general di henter pais. Asina semper ta logra mas. MEP como e Fraccion mas grandi liderando e Delegacion aki lo percura pa esaki resalta tambe Parlamentario Croes ta termina bisando.


text:
ORANJESTAD,Aruba
Segun sra Arends-Reyes den e prome luna di aña caba tin demasiado noticia negativo cu tin di hasi rond di e tema di seguridad riba nos isla. Tanto den e noticianan lamentabel di atraconan arma riba joyeria den pleno area turistico, den hotel luhoso, riba bishitante y entre otro tambe na cas di comerciante a bira headlines den e prome luna di aña..e ta un trend cu ta purba suavisa e resultado cu ta gara e mayoria di sospechoso pero hecho ta cu mester tackle tambe e motibo cu e personan aki ta cometiendo e actonan aki, un hende no ta nace criminal, kiko ta e circumstancianan cu ta pone nan yega asina leu? E aspecto caminda e parti social y tambe di Enseñansa tanto formal como informal na cas ta hunga un rol. Costo di bida na Aruba ta hopi halto, tin mayor ta bisa trankil cu nan tin dos trabou of mas. Unda e tempo pa famia a keda, unda e muchanan y hobenan ta keda, ken ta supervisa nan?
Awor cu gobierno kier introduci pa 2020 35 miyon extra na BBO na entrada of ta cobr’e via invoerrechten ta logico cu aparte di e inflacion riba cuminda cu ta 18.2% caba, pronostico ta toch cu lo e aumenta mas cu tur e consecuencianan cu esaki lo trece cun’e pa Aruba. Cuminda na Aruba lo bira impagabel of lo mester cuminsa cumpra e producto mas barata, cu menos nutricion of sintetico pa por sobrevivi. Sra Arends-Reyes ta spera cu pueblo di Aruba informa nan mes tocante e decisionan cu gobierno kier tuma y su consecuencianan pa e consumidor. Gobierno tambe ta presupuesta 15 miyon na licensia pa cultivo di cannabis, ta ken nan lo cobra e suma aki y te ainda e ta un crimen pa cultiva cannabis kiermen nan ta contando di antemano cu coalicion den Parlamento lo aproba e decriminalisacion di cultivo di cannabis mas pronto posibel. Ki consecuencia esaki lo tin riba nos comunidad y hubentud? Te ainda ta preguntanan sin contesta. Bayendo back na e tema di seguridad, esaki tambe a laga hopi di desea na momento cu hospital a ser ataca cyberneticamente y te awe tin tardansa cu patientnan pa motibo di e caso aki. Otro caso sumamente lamentabel tawata locual cu a pasa na un scol basico na Santa Cruz cu te awe no tin bista di kendenan por a comete un destruccion asina.
Mester remarca cu ya ta pa un periodo largo gruponan di maestronan ta pidi atencion pa seguridad na scolnan y ta parce cu ta te ora algo pasa lo actua. Den e caso di Cacique Macuarima school locual por siña di e caso aki ta cu Aruba su comunidad a uni pa duna nan aporte pa purba restaura locual a daña, cual por cierto ta noble pero e prome yama ta gobierno pa a duna un man y pone fondo pa restaura y bin cu un plan pa preveni actonan similar. Den mi concepto mester tuma e caso na serio pa locual ta trata prevencion na scolnan, sea ta pone alarma hunto cu camera of algo pero pa e situacion keda mescos si lo ta pika. Cuerpo policial tey pa ora algo pasa nan no ta security guards y nan no por hasi mucho pa keda cuida un edificio, dus bisando esey, ta keda na e subsidiario principal di nos scolnan pa actua. Cada scol riba su mes huntu cu nan fundacion mester yega na palabracionan y metanan concreto pa implementa, mirando cu mundo cada biaha ta bira mas moderno y cada biaha mester adapta nan maneho. Por ehempel kiko scolnan mester hasi ora tin menasa di tiroteo? A prepara y duna training na e maestronan y alumnonan kiko pa hasi? Seguridad ta primordialmente un sentimento ageno no por tira culpa riba un noticiero cu a publica un informacion real cu a leak y despues gobierno y scol ta bisa mayornan pa calma nan mes y no worry. Ta jiu di hende y bida di personanan inocente ta trata aki, no por core e risico cada biaha cu no ta papia tocante sucesonan, mester percura pa trata e casonan di serca pa bai wak di unda e menasanan a origina y su motibo. No por sigui tuma tur cos na Aruba cu un ‘korreltje zout’ y bida ta sigui manera nada no a pasa, di berdad mester tuma tur caso na serio, e actornan concerni y gobierno en especial mester tuma nan responsabilidad, e parti di prevencion, seguridad y training na serio pa asina Aruba y su comunidad ta mihor prepara pa tur eventualidad sea ta calamidad natural, bio- medico, pandemia, casonan social cu consecuencia pa comunidad y of menasanan sra Arends-Reyes ta termina bisando.


text:
NOS SELEKSHON TA KAI VENSÍ I TA PÈRDÈ KU SKOR MÍNIMO DI 1-0 KONTRA EL SALVADOR DURANTE NOS PROMÉ PARTIDO DI GOLD CUP 2019!
NOS SELEKSHON TA KAI VENSÍ I TA PÈRDÈ KU SKOR MÍNIMO DI 1-0 KONTRA EL SALVADOR DURANTE NOS PROMÉ PARTIDO DI GOLD CUP 2019!
Lamentabelmente nos selekshon a kai vensí awe kontra El Salvador i a pèrdè ku skor mínimo di 1-0 durante nos promé partido di Gold Cup aya na Jamaica.
Nos a pèrdè un bataya pero e guera si no ta perdí. Ainda nos tin 2 partido mas pa demostrá kiko tur nos tin aden. Awor, nos tin ku sigui ku e trainingnan, drecha nos fayonan i sigui lucha pa nos bin tur ku tin pa nos segundo i nos terser partido di Gold Cup 2019. Despues di e promé partido na Jamaica nos lo biaha bai Merka pa hunga e 2 otro partidonan pa kompletá e promé buèlta di Gold Cup 2019!
Resultado di nos wega:
Skema di nos weganan:
Despues di e 3 partidonan aki nos lo sa si nos a klasifiká pa e segundo buèlta di Gold Cup 2019.
Nos selekshon ta sigui konta ku e apoyo i sosten di hinter pueblo di Kòrsou komo e di 12 hungadó pa nos segundo partido di Gold Cup 2019!


text:
Diabuebs mainta 18 di februari 2021, den e camber di docente na EPB San Nicolas, representante di fundacion, scol y e association di negoshinan SNBA a uni forza den colaboracion pa logra metanan civico profesional.
E intencion ta pa documenta expectativa nan di ambos organisacion ta mira e rol di e metanan menciona anteriormente. EPB y SNBA ta reconoce cu e relacion entre ambos organisacion ta essencial y lo ta un compromiso pa involucra e scol den projectonan cu ta recarga orientacion social y educacion den e desaroyo civico pa loke ta e area di San Nicolas y bicindario.
E MOU ta un acuerdo mutuo entre ambos institucion, cu lo reconoce e colaboracion pa por logra beneficia e bon desaroyo y uno positivo pa San Nicolas y bicindario.
Na banda di esey, e MUO aki lo yuda crea un plataforma di colaboracion entre EPB y SNBA.E MOU a wordo firma pa directora di SEPB San Nicolas, Sra. D. Lejuez y presidente di San Nicolas Business Association, Sr. A. Hernandez den compania di director di scol, R. Mathilda, docente y alumnonan y miembronan di SNBA. Pabien na tur esnan cu a contribui na e dia tan special aki. #epbsanicolas#teamepb


text:
Tim Kòrsou su futbolistanan for di Europa tambe tei
WILLEMSTAD- 17 di mei 2022 – Djamars 17 di mei e selekshon diAFC Ajax a yega Kòrsou. Djis algun dia despues di a konkistá e título di kampion di Eredivisie na Hulanda pa di 36 biaha. AFC Ajax ta na Kòrsou te ku 21 di mei 2022 pa partisipá na un programa kargá ku diferente aktividat di karakter sosial manera klínika di futbòl pa hóben, bishita na skolnan, seminario pa coachnan i staf i bishita na algun instansia deportivo. E bishita lo konkluí ku un partido amistoso entre AFC Ajax i Tim Kòrsou.
Durante di un konferensia di prensa riba dia ku e tim a yega Kòrsou, CTB huntu ku AFC Ajax, Tim Kòrsou i Call To Action Management (CTAM) a duna informashon referente e delaster detayenan relashoná ku e programa di AFC Ajax su bishita na Kòrsou i e partido amistoso. E partido amistoso entre AFC Ajax i Tim Kòrsou lo ta djabièrnè awor 20 di mei pa 8or di anochi na stadion Ergilio Hato (SDK). Tim Kòrsou ta formá pa futbolistanan profeshonal na Europa ku roots na Kòrsou huntu ku hungadónan di e ekipo kampion di Kòrsou, Jong Holland. E futbolistanan profeshonal for di Europa ku ta forma parti di Tim Kòrsou tambe a yega Kòrsou entretantu.
CTB huntu ku demas partnernan ta invitá pueblo di Kòrsou kompletu pa tei presente pa mira e gran partido amistoso entre AFC Ajax i Tim Kòrsou.


text:
No lo corta den e “wenselijkheid begroting” di instancianan cu ta enfoka nan mes den combati corupcion, por ehempel Ministerio Publico y Landsrecherche.
ORANJESTAD – Dialuna merdia Minister di Husticia y Asuntonan Social Sr. Tjon a reuni cu Procureur General di Ministerio Publico Sr. Bote Ter Steege, caminda a toca varios puntonan cu ta pertenece na Ministerio di Husticia, entre otro e maneho sostenibel pa loke ta combati corupcion na Aruba, e cuido forensico pa loke ta trata KIA y por ultimo regulacionnan den cuadro di abuso sexual.
For di Ministerio di Husticia y Asuntonan Social a vocifera na diferente ocasion cu no lo corta den e “wenselijkheid begroting” di instancianan cu ta enfoka nan mes den combati corupcion, por ehempel Ministerio Publico y Landsrecherche. Segun Minister Tjon, actualmente tin un concepto riba mesa. Aki ta trata di un plan di maneho caminda tur instancianan concerni a duna comentario riba dje cu e meta final pa yega na un unidad dedica na combati corupcion. E unidad aki lo wordo instala serca Ministerio Publico bou di autoridad di Ministerio Publico di Aruba y lo bay tin su propio fiscal como tambe su propio ekipo huridico, pa asina por tin un unidad dedica unicamente na e tema aki.
Siguientemente, a reuni tambe tocante e cuido forensico y con esaki lo mester wordo incorpora na Aruba of den nos region pa asina por garantisa un miho cuido na un persona durante y despues di a sinta su castigo. Den cuadro di esaki tambe a toca e topico di KIA, caminda un di e visionnan ta pa percura pa yega na un instituto cu por brinda un bon cuido na hobennan como tambe esnan cu tin mester di e cuido forensico. E meta di esaki ta pa zorg di por baha recidivismo pa asina percura cu resocialisacion y reintegracion por ta un exito.
Por ultimo a toca e topico di abuso sexual, caminda dentro di poco lo bay tin regulacionnan nobo pa loke ta e problematica di abuso sexual na Aruba. Den cuadro di esaki “beleidsvoornemens” nan di Ministerio lo inverti den e departamentonan pa asina por pone mas enfoke riba e parti di prevencion pero tambe riba e parti di investigacionnan cu ta wordo haci, pa esakinan por ta uno mas solido. Lo haci inversionnan necesario e aña aki mes, caminda lo provee cursonan pero tambe lo inverti den e materialnan necesario pa esaki.


text:
Category: GOBIERNO
MINISTER ENDY CROES A PRESENTA PRESUPUESTO 2023 PA MINISTERIO DI ENSEÑANSA Y DEPORTE.
ORANJESTAD: Diamars ultimo reunionnan a continua pa segundo dia consecutivo pa cu tratamento di presupuesto 2023 den sala di Parlamento di Aruba. Un dia…
Minister Endy Croes: MINISTERIO DI DEPORTE TA CLA PA TRATAMENTO DI PRESUPUESTO 2023.
ORANJESTAD: Recientemente Minister Endy Croes a reuni cu Ministerio di Deporte den preparacion pa Presupuesto 2023 cu ta wordo trata siman entrante den Parlamento di…
MINISTER ENDY CROES A PRESENCIA UNESCO KICK-OFF CEREMONY.
ORANJESTAD: Diaranson atardi Minister Endy Croes a presencia un bunita ceremonia na International School of Aruba. Na una cu alumnonan a presenta diferente temanan importante…
LOGRONAN DEN PROME AÑA DI MINISTERIO DI ENSEÑANSA Y DEPORTE
ORANJESTAD: Aruba ta traspasando den retonan grandisaliendo for di un Pandemia y memey di e guera di Ukrania y Rusia cual ambos a impacta mundo…
MANEHO NOBO DI OVERTIME TA NA VIGOR DESDE 15 DI SEPTEMBER 2022 TE CU FIN DI AÑA
Un di e retonan grandi cu Gobierno tin ta pa baha gastonan di personal. Y prome cu papia di baha gasto, mester tin gastonan bou…
MINISTER ENDY CROES TA DESEA PARLAMENTO DI ARUBA HOPI EXITO Y SABIDURIA DEN AÑA PARLAMENTARIO 2022 – 2023.
ORANJESTAD: E di dos diamars di luna di september segunnos Staatsregeling ta prescribi nos tabatin un reunion solemneden e organo mas importante di nos pais,…
Prome Minister Evelyn Wever-Croes: Desde dialuna 12 di september, 2022, GOBIERNO TA DE-ESCALA E FASE DI CRISIS Y TA BAY DEN FASE DI REHABILITACION
Durante Conferencia di Prensa di Gobierno di Aruba dialunamainta, Prome Minister Evelyn Wever-Croes a anuncia cu dialuna, 12 di September, 2022, ta de-escala e fase…
Minister Maduro di Finansa ta splica e efecto di COVID ribafinansa publico di Aruba: E debe cu Hulanda a bay pa yuda esnan cu a keda sin entrada, comercio y pa cubri entrada di Gobierno cu a keda atras
E pandemia di COVID a afecta Aruba su economia y nosfinansa publico. Pa surpasa e pandemia, Aruba a fia placa di Hulanda. A traha un…
MINISTER ENDY CROES A CONTESTA PREGUNTANAN DEN E TRATAMENTO DI E NAJAARSNOTA 2022 DEN PARLAMENTO DI ARUBA.
ORANJESTAD: Durante e reunion publico unda a trata e Nota di fin Aña 20220 (Najaarsnota 2022), Minister Endy Croes a dunasplicacion tocante e aumento di…
MINISTER ENDY CROES A ATENDE ARUBA INNOVATION SUMMIT 2022.
ORANJESTAD: Recientemente Minister Endy Croes a atende e ‘3rd Aruba Innovation Summit 2022’ organisa pa Futura. E conferencia a hiba como topico ‘The New Era…